Narodna skupština
20081023

Potrebno je da se završi ispitni rok, da se podvuče crta, da se vidi koliko je studenata ostvarilo uslov i mogu da upišu sledeću školsku godinu, koliko je studenata koji su ostvarili bolje rezultate, a koji su bili van budžeta i koji mogu biti uključeni u budžetsko finansiranje u ovaj prostor od 20%. Ako rezultat svega toga bude takav da tu postoje drastični problemi u smislu toga da je ovaj zakon izvršio na neki način i negativnu selekciju, odnosno onemogućio jednom većem broju studenata koji su postigli jako dobre rezultate i ostali van budžeta, svakako da je to tema za razgovor i sa ministrom prosvete, a to najavljivanje da će pojedine poslaničke grupe predlagati novi zakon o obrazovanju, naravno, učiniće to sa razlogom ako je reč o ovome o čemu sam pričao. Ali, to ekskluzivno pravo ne pripada samo njima.